Document ID: /roh_data/filtered/fineweb-2-filterrobots_roh.jsonl.gz/62771

Decisiv quant bleras persunas che pon star sur notg, è la constellaziun dals visitaders. Ina famiglia da sis persunas po senz'auter star en ina stanza cun sis letgs. Però èsi pli difficil da plazzar persunas singulas en vista a la distanza sociala.
Era la restauraziun en las chamonas po esser in punct che pretenda grondas midadas sco per exempel cuschinar en duas etappas.
Recumandaziuns CAS
- Reservar il plaz – senza reservaziun nagina pernottaziun.
- Visitar las chamonas be sch’ins è saun.
- Prender cun mascra da protecziun, dischinfectant, e sientamauns.
- Nagin plaz da durmir senza agen satg da durmir.
- Prender agen rument sez a val.
Per manaders da las chamonas sco Brigitta e Ruedi Blöchlinger da la Chamona da Punteglias pretenda quai bler dapli organisaziun. Senza reservar pon ins dir, n'èsi questa stad betg pussaivel da star sur notg en ina chamona.